पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की वजह से अचलेश्वर मंदिर के निर्माण कार्य में फिर देरी हो रही है। मंदिर के निर्माण कार्य में लगे राजस्थान के कारीगर होली पर घर गए थे, इसके बाद संक्रमण तेज गति से फैला और वे अभी तक नहीं लौटे। ऐसे में हालात नहीं सुधरे तो इस साल भी श्रावण मास तक मंदिर का निर्माण कार्य पूरा नहीं हो पाएगा।
ज्ञात रहे कि अचलेश्वर मंदिर का निर्माण कार्य अगस्त 2017 में शुरू हुआ था। इसमें राजस्थान के कारीगर मंदिर का निर्माण नागर शैली और भौमिक स्वरूप में कर रहे हैं। मंदिर के निर्माण कार्य पर 3.11 करोड़ रुपए खर्च किए जा रहे हैं। पिछले साल भी कोरोना संक्रमण की वजह से लगे लॉक डाउन में निर्माण कार्य रुक गया था। अगर निर्माण कार्य नहीं रुकता तो अगस्त 2020 में मंदिर का निर्माण कार्य पूरा हो जाता। लेकिन काम रुकने की वजह से निर्माण पूरा नहीं हो पाया था।
लॉक डाउन समाप्त होने के बाद कारीगर लौटे और मंदिर का काम शुरू करवा दिया गया था लेकिन मार्च में फिर संक्रमण ने गति पकड़ ली। मंदिर के निर्माण कार्य में लगे राजस्थान के कारीगर होली पर अपने घर गए थे, इसके बाद संक्रमण बढ़ने की वजह से वे नहीं लौटे। अब संक्रमण दर कम होने और लॉकडाउन समाप्त होने के बाद ही मंदिर का निर्माण शुरू हो पाएगा। ऐसे में श्रावण मास तक मंदिर श्रद्धालुओं को नए स्वरूप में मिले इसकी उम्मीद कम ही है।
स्थितियां सामान्य होने पर निर्माण कार्य शुरू होगा
^मंदिर के निर्माण कार्य में लगे राजस्थान के कारीगर होली पर घर गए थे, इसके बाद लॉकडाउन की वजह से अभी तक नहीं लौटे हैं। स्थितियां सामान्य होने पर ही निर्माण कार्य शुरू होगा। श्रावण मास तक निर्माण कार्य पूरा होने की उम्मीद कम है।
- हरीदास अग्रवाल, अध्यक्ष, श्रीअचलेश्वर सार्वजनिक न्यास
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mai_Deva zho_Hant eng_Latn